31990D0216
L 116/18
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 23 април 1990 година
относно сключването на Споразумението между Европейската икономическа общност и Конфедерация Швейцария за опростяване на инспекциите и формалностите при транспортирането на стоки
(90/216/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид предожението на Комисията,
като има предвид, че сключването на Споразумението между Европейската икономическа общност и Конфедерация Швейцария за опростяване на инспекциите и формалностите при транспортирането на стоки трябва да направи възможно да се подобри трафика през границите на споразумяващите се страни, при което, следователно, е препоръчително споразумението да бъде одобрено,
РЕШИ:
Член 1
Споразумението между Европейската икономическа общност и Конфедерация Швейцария за опростяване на инспекциите и формалностите при транспортирането на стоки се одобрява с настоящото решение от страна на Общността.
Текстът на споразумението е приложен към настоящото решение.
Член 2
Общността се представлява в Съвместния комитет, в съответствие с член 15 от споразумението, от Комисията с помощта на представителите на държавите-членки.
Член 3
Председателят на Съвета осъществява нотифицирането, предвидено в член 22 от споразумението.
Съставено в Люксембург на 23 април 1990 година.